आइये, कुछ ओबीसी विद्यार्थी संगठनों के कामों को यहाँ बानगी के तौर पर देखें। जवाहरलाल नेहरु विश्वविद्यालय में आल इण्डिया बैकवर्ड स्टूडेंट्स फोरम (AIBSF) की स्थापना 7 अगस्त 2010 को हुई, जिसके मैं तथा संयोजक अरुण कुमार थे तथा संस्थापक अध्यक्ष मैं बनाया गया था। संगठन के पदाधिकारियों में पिछड़ों के साथ दलितों को भी प्रतिनिधित्व दिया गया। फोरम ने कैम्पस में दलितों के संगठन यूनाइटेड दलित स्टूडेंट्स फोरम के साथ गठबंधन करके काम किया, जिससे कुछ ही दिनों में कैपस में व्यापक प्रभाव पड़ा। फूले-आंबेडकर-पेरियार-नारायण गुरु की विचारधारा को आधार मानकर फोरम ने पिछड़े वर्ग के छात्रों से सम्बंधित मुद्दों के लिये आन्दोलन किया। फोरम के 4 प्रमुख उद्देश्य थे: